CELEX: 32015D1736
Language: hu
Date: 2015-09-28 00:00:00
Title: A Bizottság (EU) 2015/1736 végrehajtási határozata (2015. szeptember 28.) az triflumuronnak a 18. terméktípusba tartozó biocid termékekben felhasználható létező hatóanyagként történő jóváhagyásának elutasításáról (EGT-vonatkozású szöveg)

29.9.2015   
            
            
               HU
            
            
               Az Európai Unió Hivatalos Lapja
            
            
               L 252/56
            
         A BIZOTTSÁG (EU) 2015/1736 VÉGREHAJTÁSI HATÁROZATA
   (2015. szeptember 28.)
   az triflumuronnak a 18. terméktípusba tartozó biocid termékekben felhasználható létező hatóanyagként történő jóváhagyásának elutasításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:
   
               (1)
            
            
               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzék tartalmazza a triflumuront is.
            
         
               (2)
            
            
               A 98/8/EK európai parlamenti és tanácsi irányelv (3) 16. cikke (2) bekezdésének megfelelően sor került a triflumuronnak az említett irányelv V. melléklete szerinti – az 528/2012/EU rendelet V. mellékletében meghatározott 18. terméktípusnak megfelelő – 18. terméktípusban, azaz rovarölő, atkaölő és más ízeltlábúak elleni szerekben való felhasználás tekintetében történő értékelésére.
            
         
               (3)
            
            
               Az értékelő illetékes hatóságnak kijelölt Olaszország az 1451/2007/EK bizottsági rendelet (4) 14. cikke (4) és (6) bekezdésének megfelelően 2008. szeptember 30-án benyújtotta a Bizottságnak az értékelő jelentéseket és kapcsolódó ajánlásait.
            
         
               (4)
            
            
               Az 1062/2014/EU felhatalmazáson alapuló rendelet 7. cikke (1) bekezdésének b) pontja értelmében a biocid termékekkel foglalkozó bizottság 2015. február 3-án megfogalmazta az Európai Vegyianyag-ügynökség véleményét, amelyben figyelembe vette az értékelő illetékes hatóság következtetéseit.
            
         
               (5)
            
            
               A véleményből kitűnik, hogy a 18. terméktípusban felhasznált, triflumuron tartalmazó biocid termékek várhatóan nem felelnek meg a 98/8/EK irányelv 5. cikkében meghatározott követelményeknek. A környezeti kockázatértékelés során megvizsgált különböző forgatókönyvek a vízi és szárazföldi környezetet érintő elfogadhatatlan kockázatokra mutattak rá.
            
         
               (6)
            
            
               Nem helyénvaló ezért jóváhagyni az triflumuronnak a 18. terméktípusba tartozó biocid termékekben való felhasználását.
            
         
               (7)
            
            
               Az ebben a határozatban előírt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A triflumuron (EK-szám: 264-980-3; CAS-szám: 64628-44-0) nem került jóváhagyásra a 18. terméktípusba tartozó biocid termékekben felhasználható hatóanyagként.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. szeptember 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 167., 2012.6.27., 1. o.
   
   
      (2)  A Bizottság 2014. augusztus 4-i 1062/2014/EU felhatalmazáson alapuló rendelete a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).
   
      (3)  Az Európai Parlament és a Tanács 1998. február 16-i irányelve a biocid termékek forgalomba hozataláról, 98/8/EK (HL L 123., 1998.4.24., 1. o.).
   
      (4)  A Bizottság 2007. december 4-i 1451/2007/EK rendelete a biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról (HL L 325., 2007.12.11., 3. o.).